Diari Oficial de la Generalitat Valenciana


Sumari del DOGV 5673, del 04-01-2008 (2007/15452)

Informació pública de les bases particulars per a la gestió indirecta del Programa d'Actuació Integrada UZO-3 Cortó.
--------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15625


Data del document
:   20-11-2007

Organisme emissor
:   Ajuntament de Teulada

Tipus de document
:   Informació Pública

Descriptors 

:   * Teulada
    * contracte d'obres
    * licitació
    * administració local
    * pla d'urbanisme
    * obres públiques

Informació pública de les bases particulars per a la gestió indirecta del Programa d'Actuació Integrada UZO-3 Cortó. [2007/15545]
Mitjançant el present anunci faig saber que el Ple de l'Ajuntament en la sessió celebrada amb caràcter ordinari el dia 4 d'octubre de 2007 va adoptar, entre altres, l'acord següent:
Aprovar les bases particulars que han de regir per a la gestió indirecta del programa d'actuació integrada per al desenvolupament urbanístic de la unitat d'execució única del sector de sòl urbanitzable UZO-3 (Cortó) previst en el Pla General Municipal de Teulada, i ordenar-ne la publicació en el Butlletí Oficial de la Província i en el Diari Oficial de la Comunitat Valenciana.
El contingut íntegre d'estes és el següent:
Bases particulars per a la selecció i adjudicació del programa d'actuació integrada del sòl urbanitzable, denominat UZO-3 (Cortó) i de l'establiment dels criteris de selecció i adjudicació dels habitatges subjectes a règim de protecció pública, ja siga de promoció d'iniciativa pública o d'iniciativa privada.
I. Objecte del contracte
El present contracte té com a objecte el desenvolupament i execució del programa d'actuació integrada que s'especifica en les presents bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació denominat PDAI UZO-3 (Cortó) del vigent Pla General i de l'establiment dels criteris de selecció i adjudicació dels habitatges subjectes a règim de protecció pública, ja siga de promoció d'iniciativa pública o d'iniciativa privada.
II. Règim jurídic (art. 286.1.d del Reglament d'Ordenació i Gestió Territorial i Urbanística)
El present contracte té naturalesa jurídica especial, i en tot allò no previst en les presents bases particulars s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i les bases generals de programació aprovades per l'Ajuntament de Teulada.
S'aplicaran de forma supletòria les disposicions incloses en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i les establides en el reglament general de la dita llei, aprovat pel Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen o aquelles normes que les substituïsquen.
En matèria d'habitatge subjecte a règim de protecció pública, ja siga la promoció d'iniciativa pública, ja siga la promoció d'iniciativa privada, caldrà ajustar-se a la Llei 8/2004, de 20 d'octubre, de la Generalitat Valenciana, d'Habitatge de la Comunitat Valenciana, i al Decret 75/2007, de 18 de maig, del Consell, pel qual s'aprova el Reglament de Protecció Pública a l'Habitatge.
En cas de contradicció entre els documents contractuals adés esmentats, l'ordre de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.
III. Ordenació urbanística vigent (art. 131.2.a Llei Urbanística Valenciana)
Està establida en el Pla General de Teulada i el pla parcial d'ordenació del sector UZO-3, aprovat definitivament, que estableix l'ordenació detallada de la unitat d'execució única.
L'ordenació urbanística vigent en l'àmbit d'actuació és la següent:
Documentació urbanística
Planejament supramunicipal: -
Planejament general: Pla General de Teulada - 2004
Planejament de desenvolupament: Pla parcial d'ordenació del sector UZO-3 (aprovat definitivament)
Paràmetres urbanístics
Superfície de l'àmbit: 198.719,95 m² de sòl brut. (Inclou sector UZO-3 amb 116.334 m²sb i xarxa primària adscrita dels sectors UZO-C, UZO-H i UZO-B, amb una superfície de 87.396,96 m²sb)
Classificació: Sòl urbanitzable
Qualificació: Residencial. Zona d'ordenació urbanística: habitatge adossat i bloc adossat i exempt
Aprofitament Tipus homogeneïtzat: 0,203
Aprofitament Tipus: 0,335
Xarxa primària: L'establida en el pla 3.1 i 3.2 del Pla General
Xarxa secundària: L'establida en els plans d'ordenació detallada del pla parcial del sector UZO-3, i més concretament en el núm. O2, O3.1 i O3.2.
Altres paràmetres: Com a mínim el 50% del total d'habitatges serà de protecció oficial.
IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)
1. Memòria de necessitats:
Haurà de justificar-se en la proposta de programació la necessitat abordar un desenvolupament urbà harmònic, sota un nou model que signifique una oferta de desenvolupament immobiliari, residencial i terciari d'alta qualitat, aprofitant al màxim les condicions naturals i d'accessibilitat del territori, potenciant un model de desenvolupament urbà sostenible justificant l'eficiència econòmica, mediambiental i del desenvolupament de l'execució material de les infraestructures en el seu caràcter de sostenibilitat.
2. Objectius de la programació:
a) Gestionar la transformació jurídica de les finques afectades pel programa. En este sentit l'urbanitzador estarà obligat a:
- Demanar, dels corresponents registres (de la propietat i cadastre), tota la informació de les finques i titulars de drets i deures inclosos en l'actuació.
- Fitar i delimitar les parcel·les aportades a la reparcel·lació amb caràcter previ a la redacció del projecte.
- Efectuar un estudi fefaent, i documentat, de les parcel·les semiconsolidades, amb una proposta de solució en els termes que preveu el capítol III del títol I de la Llei Urbanística Valenciana.
- Presentar per a la seua aprovació el projecte de reparcel·lació.
- Pagar als creditors nets abans que la reparcel·lació arribe al Registre de la Propietat.
- Inscriure en el Registre de la Propietat les noves finques resultants, especialment les destinades al domini públic.
- Fer constar en el Registre de la Propietat les afeccions existents.
- Cancel·lar les finques cadastrals aportades a la reparcel·lació i inscriure les resultants en el cadastre.
- Qualssevol altres actuacions necessàries per a la transformació jurídica de les finques afectades.
b) Urbanitzar completament la unitat d'execució que constitueixen l'objecte del programa i realitzar les obres públiques addicionals que calguen, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els serveis urbanístics i la seua connexió amb les infraestructures generals).
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, en el punt on presenten característiques tècniques adequades per a satisfer de forma apropiada els nous requeriments de l'actuació que es pretén. Per a això caldrà:
- Aportar informes de les administracions sectorials, les competències de les quals resulten afectades per l'actuació (carreteres, domini públic hidràulic, i qualsevol altre exigible per la legislació vigent)
- Presentar, si pertoca, estudis i informes favorables per a realitzar les connexions amb les corresponents companyies subministradores (llum, aigua, sanejament, gas, telefonia i altres).
- Incloure en el projecte d'urbanització la construcció de les obres complementàries que calguen, per a la completa integració i connexió de l'àmbit, objecte de programació amb la resta de la ciutat de Teulada i territori limítrof; així com el parc i zones verdes de nova realització amb el seu entorn urbà contigu.
Amb este objecte, els aspirants a aconseguir la condició d'agent urbanitzador hauran de proposar la seqüència lògica del desenvolupament de l'execució de tota l'obra pública, presentant, de forma obligatòria i inexcusable, un diagrama de barres detallat, per accions i capítols, de l'execució material de totes les seccions de treballs d'obra civil de què consta el projecte d'urbanització i restants de projectes específics (sectorials i extrasectorials) per a urbanitzar completament la unitat d'execució i la xarxa primària adscrita, objecte d'este plec de bases particulars.
d) Complementar les infraestructures i espais públics o reserves dotacionals en el que calga per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament, tenint en compte les noves exigències a les edificacions derivades de l'aplicació del nou Codi Tècnic de l'Edificació, vigent a la publicació d'estes bases particulars.
e) Obtenir els sòls dotacionals públics de l'àmbit de l'actuació a favor de l'administració gratuïtament. A estos efectes:
- L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditatiu d'això.
- Els entregarà en perfectes condicions, una vegada concloses les obres d'urbanització, estenent la corresponent acta d'entrega.
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta hauran de ser assumits per tots els propietaris afectats.
f) Ordenar el repartiment equitatiu de les càrregues i beneficis de l'actuació entre els afectats.
g) Establir terminis per a edificar els solars resultants de l'actuació urbanitzadora, incloent un cronograma temporal, econòmic i financer en què s'indique expressament el termini d'edificació dels terrenys propietat de l'urbanitzador, i molt específicament els destinats a la construcció d'habitatge de protecció oficial, o d'altres propietaris adherits a la seua iniciativa de programa.
Tot això de conformitat amb el que estableix el quadre següent:
Transformació jurídica de les finques
Obres generals
Identificació: Són els carrers, equipaments, rotondes, zones verdes, etc. sectorials i extrasectorials, inclosos dins de l'àmbit definit en els plans d'ordenació detallada del pla parcial del sector UZO-3 del núm. O1 al O5.3 de l'esmentat pla parcial i xarxa primària adscrita del Pla General.
Descripció: Principalment es tracta de vials definits en el pla d'ordenació detallada núm. O3.1 i O3.2 del pla parcial, d'una amplària aproximadament d'entre 10 i 16,50 m; la seua secció constructiva està definida en el pla O5.3 del pla parcial; que estan en concordança amb les seccions tipus a i B de l'Ordenança per a la redacció de Projectes d'Urbanització i qualitat dels materials en l'obra d'urbanització de desembre de 2004; el disseny del carrer és de 15 i 16,50 definit en el PP.
Així mateix, s'urbanitzaran ex novo els vials interiors i limítrofs amb els parc (QL) i zones verdes de la xarxa primària adscrita a l'àmbit objecte d'esta programació, sent estos carrers de 12 m, del tipus A de l'ordenança per a la redacció de projectes d'urbanització; i l'ordenació detallada de la qual queda reflectida en el pla 4.4 d'ordenació detallada del Pla General.
S'executarà la corresponent obra d'enginyeria civil hidràulica que possibilite el soterrament del barranc del Barranquet.
Característiques constructives: Les definides en l'Ordenança per a la redacció de projectes d'urbanització i qualitat dels materials en l'obra d'urbanització de desembre de 2004.
Es tindrà especial consideració a realitzar un enllumenat públic que impedisca la contaminació lumínica, i per tant siga de desenvolupament sostenible
Zona verda:
Especialment caldrà tenir en compte que en el disseny de la zona verda SJL d'11.637m² de sòl, hi ha d'haver una zona de joc de xiquets de 250 m² de sòl amb tractament de paviment de seguretat compost per taulells de cautxú sintètics de 50x50 cm amb superfície antilliscant i grossària de 80mm, en la qual es col·locaran dos jocs de xiquets models BXY4157 i TR3003 de la marca Kompan o equivalent; així com 16 unitats de model M101, M106, M113, M120, M123, M128, M130, M134 de la marca Kompan o equivalent; pròxima a esta àrea cal realitzar una zona amb tres jocs de petanca i zona d'estada amb 16 bancs de fusta model Montseny de la marca Dae o equivalent i 16 papereres de la mateixa marca, així com 2 fonts d'aigua potable que s'integren en l'entorn i instal·lació de dos panells informatius realitzats en fusta identificatius de la zona verda, tot això rodejat amb arbratge autòcton, que ha d'estar compost per espècies denominades d'ombra, com les espècies següents:
- Lledoner (Celtis australis).
- Àlber (Populus alba).
- Xop (Populus nigra).
- Salze (Salix spp.).
- Om (Ulmus minor).
- Morera (Morus alba).
- Plàtan d'ombra (Platanus hispanica).
En zona separada, a banda dels anteriors es realitzarà una zona sanitària per a la micció i defecació de gossos de companyia, amb una extensió mínima de 150 m² de sòl, amb els requeriments mínims higienicosanitaris que estableix la legislació sectorial corresponent.
Així mateix, en esta zona verda es realitzarà, seguint l'abancalament existent, tres zones, d'uns 5.000m² de sòl en la seua totalitat, amb tractament de terraplenament o excavació tipus vial bla, que s'enjardinaran i on es plantarà arbratge autòcton, esmentat adés, en la proporció d'1 arbre autòcton per cada 100m² d'esplanada blana (tipus blanc o semblant).
La zona de la pinada i jardineria limítrofa i/o vinculada a l'edificació de La Tortea serà adequadament sanejada, restaurada i replantada seguint les indicacions dels serveis tècnics de medi ambient.
S'hauran de mantenir com a element singular dins del municipi integrant-los, per tant, en el disseny dels elements constructius previstos en la zona verda, els exemplars d'om (Ulmus minor) existents.
Es procedirà a instal·lar un tanca perimetral en cada un dels diferents nivells resultants dins de la zona verda (coincidents amb els marges de pedra dels abancalaments) mitjançant una tanca formada per llistons de fusta (de comú acord amb l'Ajuntament es definirà l'alçària i característiques de la tanca esmentada).
Connexions: Amb els vials limítrof i adjacents en el nucli urbà de Teulada, i el sòl urbanitzables de l'UZO-4; definits en els plans d'ordenació detallada del pla parcial núm. O1 al O5.3 i en el pla núm. 4.4 d'ordenació detallada del Pla General. Estes connexions s'entenen tant en l'àmbit viari com en totes les infraestructures necessàries que integren l'àmbit de programació, tant en el nucli de Teulada, com en la partida Alcasar i Fandix on estan situats el parc (QL) i zones verdes.
Altres: Les propostes d'obra d'urbanització hauran de donar solució a l'evacuació d'aigües pluvials de l'àmbit i a les connexions del seu entorn; cap al barranc del Barranquet canalitzat, inclòs en les obres d'infraestructura necessària de l'àmbit; de la mateixa manera es resoldran en la zona de parc (QL) zones verdes.
Per a la recepció de l'obra per part de l'administració, haurà d'adjuntar-se un document d'acceptació de totes les instal·lacions per part de les diferents companyies subministradores del servei (en el sanejament haurà d'haver-hi una prova de televisió en la instal·lació completa de la xarxa de fecals i pluvials) i el servei d'enllumenat públic haurà d'estar contractat a nom de l'Ajuntament de Teulada.
En este programa l'urbanitzador, i no el constructor, haurà d'emprar un mínim de l'1,5% del total del pressupost d'execució material per al control de qualitat de l'obra civil urbanitzadora objecte d'esta programació.
Obres complementàries
Identificació: Són els carrers inclosos entre les delimitades per l'àmbit de la unitat d'execució del pla parcial de l'UZO-3 i els carrers definits fins a la seua connexió amb l'avinguda del Mediterrani, la nova rotonda definida en la plaça de Gabriel Miró (veure RV-5 del pla O5.2), així com les que connecten amb la resta dels camins existents en el sòl urbanitzable denominat UZO-4. Evidentment, totes estes amb els seus corresponents sistemes d'instal·lacions urbanes per al seu perfecte funcionament.
Si és necessari, per l'informe sectorial corresponent, o perquè els càlculs hidràulics així ho obliguen, haurà de procedir a l'ampliació de la depuradora existent limítrof al barranc del Barranquet. Haurà d'estar fonamentada, motivada i justificada la no-ampliació de la depuradora esmentada; en cas contrari, haurà d'executar-se materialment l'ampliació esmentada.
Descripció: Es tracta de vials definits en el pla d'ordenació detallada 4.1. del Pla General d'una amplària aproximadament d'entre 9 i 12 m; la seua secció constructiva és la dels tipus A i B de l'Ordenança per a la redacció de projectes d'urbanització i qualitat dels materials en l'obra d'urbanització de desembre de 2004.
Els camins de connexió amb els terrenys inclosos en l'UZO-4 es realitzaran segons les seues actuals condicions.
La rotonda RV-5 tindrà les mateixes característiques constructives, d'instal·lacions i estètiques que les situades a l'inici de l'avinguda del Mediterrani tocant la via del ferrocarril.
Característiques constructives: Les definides en l'Ordenança per a la redacció de projectes d'urbanització i qualitat dels materials en l'obra d'urbanització de desembre de 2004.
Connexions: Amb els vials limítrof i adjacents en el nucli urbà de Teulada, i el sòl urbanitzables de l'UZO-4; definits en els plans d'ordenació detallada del pla parcial núm. O1 al O5.3 i en el pla núm. 4.4 d'ordenació detallada del Pla General.
Esta connexions s'entenen, tant en l'àmbit viari com en totes les infraestructures necessàries que integren l'àmbit de programació, tant en el nucli de Teulada, com en la partida Alcasar i Fandix on estan situats el parc (QL) i zones verdes.
Així mateix, si és necessària l'ampliació de qualsevol sistema d'instal·lacions estructural, com ara la connexió amb la subestació elèctrica, amb els depòsits generals d'aigua del consorci d'aigües, o qualsevol altra necessària, es realitzaran a càrrec de l'actuació objecte d'esta programació.
El projecte d'urbanització resoldrà totes les necessitats d'integració i connexió amb les xarxes d'infraestructures generals, en el seu entorn territorial i les altres exigències establides en el planejament que es desenvoluparà, en l'àmbit total objecte d'esta programació, incloses el parc i zones verdes de nova creació.
Altres: Les propostes d'obra d'urbanització hauran de donar solució a l'evacuació d'aigües pluvials de l'àmbit i a les connexions del seu entorn.
Es realitzarà hidrològic com a dada bàsica per al dimensionament de la xarxa de pluvials, i es justificarà hidràulicament la xarxa en funció dels pendents disponibles, justificant al mateix temps la capacitat hidràulica d'absorbir els nous cabals aportats a la xarxa existent o el seu abocament al barranc del Barranquet.
Es col·locaran les corresponents unitats de recollida de residus urbans, segons les noves necessitats edificatòries del CTE; l'ordenança municipal i la concessionària municipal d'este servei públic.
Es justificaran i s'executaran les reposicions dels serveis d'infraestructures que siguen necessaris per a garantir els serveis actualment existents a les àrees exteriors a l'actuació objecte de programació.
Infraestructures v dotacions complementàries
Identificació: Eliminació de barreres arquitectòniques i realització d'infraestructures de comunicacions, d'acord amb la vigent legislació.
Descripció: La proposta haurà de potenciar els usos de vianants i públics de l'àmbit, garantint l'absència de barreres arquitectòniques. Haurà d'assegurar que les obres d'urbanització, a més de ser realitzades amb materials de qualitat, consideren unitats d'obra que incorporen les més modernes infraestructures per a la futura implantació en les construccions de totes les tecnologies existents en el mercat amb vista a la prestació de serveis de les comunicacions electròniques, entenent el dit concepte en els termes establits en la Llei 32/2003, de 3 de novembre, General de Telecomunicacions; així com totes aquelles noves instal·lacions (ex.: sanejament separatiu, ...) obligatòries en les edificacions per l'aplicació del nou Codi Tècnic d'Edificació esmentat anteriorment.
Característiques constructives: Les definides en l'Ordenança per a la redacció de projectes d'urbanització i qualitat dels materials en l'obra d'urbanització de desembre de 2004; i les NTE d'aplicació per a esta programació.
Connexions: Amb els sistemes que donen servei a les instal·lacions estructurals del nucli urbà de Teulada, com són:
· Xarxa de clavegueram fins a la seua connexió amb la depuradora de Teulada
· Xarxa d'aigua fins a la seua connexió amb l'existent en l'entorn de 300-500, amb les condicions imposades per la companyia concessionària.
· Xarxa de subministrament d'energia elèctrica, des de les xarxes existents o des d'una nova línia des de la subestació elèctrica d'Iberdrola.
I qualsevol altra exigència o requeriment imposats per les companyies subministradores o concessionàries dels serveis d'infraestructures.
Altres: Eliminació i/o soterrament de les línies aèries de mitjana tensió de 20 kV i de baixa tensió de 230/400v que actualment existeix en l'àmbit de programació.
Eliminació i/o soterrament de les línies aèries de telefonia.
I qualsevol altra exigència o requeriment imposats per les companyies subministradores o concessionàries dels serveis d'infraestructures.
Informes preceptius
Carreteres: No cal en este PDAI.
Domini públic hidràulic: Si és necessari en este PDAI, quant al projecte d'urbanització
Ferrocarrils: No cal en este PDAI.
Domini públic maritimoterrestre: No cal en este PDAI.
Altres: -
Característiques del PMS
Nombre de parcel·les: Les establides en els plans d'ordenació del pla parcial (vegeu pla núm. O2, ?)
Ubicació: Les establides en els plans d'ordenació del pla parcial (vegeu pla núm. O2, ?)
Ús: Habitatge de protecció pública
Altres: -
Cronograma
Termini de la urbanització: 900 dies naturals des de l'aprovació del projecte de reparcel·lació per Ajuntament
Termini d'edificació: Si l'urbanitzador disposa de solars, com a mínim el 25% de la seua superfície haurà de ser edificat en el termini màxim de 1.100 dies naturals, des de l'aprovació del projecte de reparcel·lació.
Altres:
Cessió de l'article 13.6 de la Llei d'Ordenació del Territori i Protecció del Paisatge
Criteris de valoració: No calen en este PDAI
Seqüència temporal d'execució: No cal en este PDAI
Programes de restauració paisatgística: No calen en este PDAI
V. Paràmetres urbanístics (art. 131.2.c Llei Urbanística Valenciana)
Els paràmetres urbanístics són els establits en:
- Pla parcial d'ordenació del sector UZO-3 (veure annex I).
- Pla General de Teulada vigent.
Així mateix s'apliquen les ordenances següents:
- Ordenança municipal de policia d'usos, parcel·lació i edificació.
- Ordenança municipal per a la redacció de projectes d'urbanització i recomanacions de la qualitat dels materials en l'obra d'urbanització.
- Ordenança d'abocaments a la xarxa municipal de clavegueram
- Ordenança reguladora de l'entrada de vehicles a través de les voreres i/o vies públiques i de la reserva de via pública per a aparcament exclusiu i per a càrrega i descàrrega de mercaderies i materials
- Ordenança municipal de protecció de l'arbratge
- Ordenança municipal de neteja viària i gestió de residus.
VI. Criteris i objectius territorials (art. 131.2.d Llei Urbanística Valenciana)
Els criteris i objectius territorials són els següents:
Directrius definitòries de l'estratègia d'evolució urbana
Sostenibilitat
Utilització racional del sòl: Integració del projecte a executar dins de l'entorn físic i mediambiental en el qual s'integra, en concordança amb els principis i directrius de desenvolupament de la ciutat.
Recursos hídrics: Les propostes hauran d'implantar les infraestructures encaminades a un ús adequat dels recursos hídrics.
Protecció del medi natural: Les propostes hauran de preveure i incloure totes les mesures de protecció del medi natural, i més específicament amb els terrenys limítrofs de l'UZO-4 i dels parcs zones verdes que s'executaran en l'àmbit d'esta programació.
Patrimoni cultural: Les propostes hauran de preveure i incloure totes les mesures de protecció del patrimoni cultural, i més específicament les de les edificacions catalogades incloses en l'àmbit d'execució objecte d'esta programació.
Patrimoni rural: -
Prevenció de riscos naturals o induïts: Les propostes hauran de preveure i incloure totes les mesures de prevenció de riscos naturals, i més específicament les de l'evacuació d'aigües pluvials de l'àmbit i de les connexions del seu entorn; cap al barranc del Barranquet, canalitzat en subterrani, que haurà de ser calculat per a un període de retorn de 500 anys.
De la mateixa manera es resoldrà la zona de parc (QL) zones verdes.
Ordenació del litoral: -
Paisatge: Haurà de realitzar-se una anàlisi i estudi detallat (document integrant del projecte d'urbanització) d'unificació del paisatge urbà de les noves zones verdes de jardí urbà (SJL) i de la xarxa viària secundària de vianants (SRV), que estableix l'ordenació detallada del pla parcial aprovat.
Este estudi es realitzara com a mínim a 1/500 a nivell general en plans de planta i a 1/250, planta i alçats, en el disseny de la xarxa viària secundària de vianants (SRV) en cada una de les seues places.
Este estudi creara una xarxa de vianants d'articulació de totes les places en unió amb el viari públic que permeta la realització a peu d'un circuit que recórrega la totalitat de l'àmbit d'est a oest i viceversa en dos recorreguts distints i alternatius.
Este estudi farà especial insistència en el tractament dels sistemes constructius i d'instal·lacions, materials de pavimentació (en espais de vianants i la seua superposició amb la trama vehicular amb realització de trànsit lent), equipament urbà a col·locar, plantacions vegetals (autòctones), sistemes d'il·luminació no contaminants, sistemes de reg, etc., tant en el jardí urbà (SJL) com en la xarxa viària secundària de vianants (SRV). Així mateix, analitzarà les vores urbanes de la infraestructura a realitzar amb els sòls limítrofs pertanyents al sector UZO-4. De forma anàloga s'estudia l'equipament de les zona verdes adscrites al sector, objecte d'esta programació.
S'haurà de prestar especial atenció a la inclusió dels elements d'interés de l'entorn de l'escena urbana com és l'edificació inclosa en el Catàleg de Béns i Espais Protegits de Teulada com a fitxa número A-9, així com a les seues possibilitats de visualització des dels itineraris i accés de vianants des dels espais urbanitzats.
En tot el que s'ha esmentat adés s'exigeix la utilització de tècniques de modelització i previsualització que permeten controlar el resultat de l'acció que es projecta, presentant-se en el dit estudi almenys dotze (12) modelitzacions de previsualització de com quedaran els espais urbans arquitectònics objecte d'esta programació.
Qualitat de vida
Millora d'entorns urbans: Integració del projecte que s'ha d'executar dins de l'entorn físic i mediambiental on s'integra, en concordança amb els principis i directrius de desenvolupament de la ciutat.
Transport públic: -
Equipaments i dotacions públiques: Vegeu apartats anteriors.
Accés a l'habitatge: Com a mínim el 50% del total d'habitatges serà de protecció oficial.
VII. Criteris d'ordenació urbanística (art. 131.2.d Llei Urbanística Valenciana)
Els criteris d'ordenació urbanística són els següents:
Criteris d'ordenació urbanística
Zones verdes: Segons pla parcial de sector UZO-3, i sectors adscrits UZO-C, UZO-H i UZO-B, amb una superfície de 87.396,96 m²sb.
Terciari: Segons normes urbanístiques del pla parcial de sector UZO-3.
Dotacional: Segons pla parcial de sector UZO-3.
Estacionaments: Segons pla parcial de sector UZO-3 i Ordenança municipal de policia d'usos, parcel·lació i edificació.
Places d'aparcament públiques: Segons pla parcial de sector UZO-3 i Ordenança municipal de policia d'usos, parcel·lació i edificació.
Densitat d'habitatges: -
Parcel·la mínima: Segons pla parcial de sector UZO-3.
Altres:
VIII. Objectius d'edificació privada (art. 131.2.e Llei Urbanística Valenciana)
1. Els objectius d'edificació privada són els establits en el quadre següent.
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen aplicables i en concret els establits en el quadre següent.
3. S'estableix l'obligació de simultaniejar la urbanització i l'edificació en el percentatge mínim establit en el quadre següent.
Edificacions privades d'interés social
Ubicació: Els habitatges de protecció oficial s'ubicaran en les parcel·les reflectides en els plans d'ordenació del pla parcial aprovat; sent com a mínim el 50% del total d'habitatges de protecció oficial.
Descripció: -
Altres: Accés a l'habitatge:
Mitjançant bases aprovades per l'Ajuntament de Teulada s'establiran les condicions per a facilitar els procediments de selecció de persones per a la seua posterior adjudicació i accés als habitatges subjectes al règim de protecció pública, que en el present sector és, com a mínim, del 50%.
Les dites bases operaran per a totes les promocions de protecció pública, realitzades tant per la iniciativa pública com per la privada, provinents o no de concursos públics de sòl.
La selecció prèvia dels futurs destinataris dels habitatges esmentats s'efectuarà mitjançant un sorteig públic realitzat en l'Ajuntament de Teulada, de què actuarà com a fedatari el secretari general de l'Ajuntament de Teulada.
Quant als criteris de selecció i als criteris de baremació per a l'adjudicació d'estos habitatges, s'establiran en les corresponents bases, les quals es regiran pels criteris de selecció i baremació establits en el Decret 75/2007, de 18 de maig, del Consell, pel qual s'aprova el Reglament de Protecció Pública a l'Habitatge.
Quant al moment temporal de les bases de selecció i adjudicació dels habitatges subjectes a règim de protecció pública, este tindrà lloc, mentre se substancia la tramitació i aprovació del projecte de reparcel·lació i, en tot cas, sempre amb anterioritat a l'obtenció de la qualificació definitiva d'habitatges subjectes a règim de protecció pública; i en este sentit, la sol·licitud que s'inste per a l'execució d'habitatges subjectes a este règim aportarà, conjuntament, amb la de qualificació provisional davant del servei territorial competent en matèria d'habitatge, l'anunci i la resta de requisits de la convocatòria per a la selecció i adjudicació d'habitatges subjectes a règim de protecció pública.
Condicions de les parcel·les edificables
Volum: -
Forma: -
Condicions estètiques: Segons normes estètiques del Pla General i pla parcial
Altres:
Reserves d'aparcament
Nombre: Les exigides en el pla parcial del sector UZO-3 i Ordenança municipal de policia d'usos, parcel·lació i edificació
Característiques: Les exigides en el pla parcial del sector UZO-3 i Ordenança municipal de policia d'usos, parcel·lació i edificació
Ubicació: En plantes de soterrani
Les exigides en el pla parcial del sector UZO-3 i Ordenança municipal de policia d'usos, parcel·lació i edificació
Altres:
Simultaneïtat d'urbanització i edificació
Percentatge mínim: Sí. Una vegada aprovat el projecte de reparcel·lació sense% mínim d'execució de les obres d'urbanització amb autorització de l'urbanitzador s/ LUV; en este cas la garantia definitiva serà del 100% bé del preu de licitació arreplegat en la base XI.
IX. Prescripcions tècniques dels documents d'ordenació i gestió (art. 131.2.f Llei Urbanística Valenciana).
Els documents tècnics d'ordenació i gestió que hauran de ser presentats per l'aspirant a urbanitzador, així com les prescripcions tècniques i formals que hauran de respectar-se en la seua elaboració i presentació davant de l'administració (maqueta, suport digital...) seran els establits en el quadre següent:
Prescripcions tècniques
Pla parcial: Segons pla parcial del sector UZO-3-
Document de justificació d'integració
Territorial: -
Estudi de paisatge: -
Altres: Projecte d'urbanització, projectes específics, etc. necessaris per a la total execució de les obres d'urbanització de l'àmbit de programació i estudi detallat d'unificació del paisatge urbà de les noves zones verdes de jardí urbà (SJL) i de la xarxa viària secundària de vianants (SRV)
Prescripcions formals
Maqueta: No
Suport digital: Sí. En Autocad 2000. En Word (fitxer DOC) i Excel (fitxer XLS)
Altres: S'exigeix la utilització de tècniques de modelització i previsualització que permeten controlar el resultat de l'acció que es projecta, presentant-se almenys dotze (12 punts de vista) models de visualització en 3D de com quedaran els espais urbans arquitectònics objecte d'esta programació, en tot el seu àmbit de programació.
X. Prescripcions tècniques del projecte urbanització (art. 131.2.h Llei Urbanística Valenciana)
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que estableix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas podrà contenir determinacions sobre l'ordenació, règim del sòl o de l'edificació. Inclourà tots els documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.
Es realitzara d'acord amb l'Ordenança per a la redacció de projectes d'urbanització i qualitat dels materials en l'obra d'urbanització, de desembre de 2004; així com el que ja s'ha exposat en els apartats anteriors.
XI. Preu de licitació (art. 286.1.h del Reglament d'Ordenació i Gestió Territorial i Urbanística)
El preu de licitació, que serveix exclusivament de base per al càlcul de la garantia provisional, és l'establit en l'apartat I de l'annex I, d'acord amb el que preveu l'article 140.1 de la Llei Urbanística Valenciana.
Preu de licitació
En xifra: 8.000.000 euros
En lletra: Huit milions d'euros.
XII. Terminis de desenvolupament i execució del programa (art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística)
S'estableixen en el quadre següent els següents terminis màxims per a l'execució de les actuacions que s'indiquen per part de l'urbanitzador:
A) Termini màxim per a la selecció de l'empresari constructor de l'obra civil d'urbanització, comptador des de l'aprovació del projecte de reparcel·lació.
B) Termini màxim per a la presentació del projecte de reparcel·lació.
C) Termini màxim per a l'execució de les obres d'urbanització comptador des de la selecció de l'empresari constructor.
D) Termini màxim d'edificació dels solars comptador des de la recepció de les obres d'urbanització.
Terminis de desenvolupament i execució del programa
Termini total
Terminis d'adjudicació del programa: El termini màxim d'adjudicació d'este programa és de 90 dies naturals a comptar des de l'endemà de l'obertura de les proposicions.
Selecció de l'empresari constructor: 90 dies naturals des de l'adjudicació del programa a l'urbanitzador.
Presentació del projecte de reparcel·lació: El projecte de reparcel·lació haurà de presentar-se dins dels 30 dies naturals següents al transcurs del termini previst en l'article 167.3 de la Llei Urbanística Valenciana i abans de 120 dies naturals des de la formalització del contracte per al desenvolupament i execució del programa d'actuació integrada. En tot cas, el dit projecte no s'aprovarà si prèviament no s'ha subscrit el contracte i s'han depositat les garanties corresponents. Si el projecte inicialment presentat s'ha de modificar com a conseqüència d'observacions introduïdes per l'administració, l'urbanitzador haurà de respectar el termini màxim de 30 dies naturals per a la presentació del document definitiu.
Iniciació de les obres d'urbanització: 30 dies naturals des de l'aprovació administrativa del projecte de reparcel·lació o 100 dies naturals des de l'adjudicació del programa a l'urbanitzador.
Terminació de les obres d'urbanització: Dins del termini de 900 dies naturals des de l'aprovació administrativa del projecte de reparcel·lació.
Recepció per l'Ajuntament: Abans de 100 dies naturals des de l'oferiment formal per a eixa recepció que s'ajustarà al que disposa l'article 147 i concordants del Reial Decret legislatiu 2/2000, de 16 de juny, sobre Text Refós de la Llei de Contractes de les Administracions Públiques
Terminis de garantia: 18 mesos des de l'acta de recepció. Recepció definitiva: 1 mes des de la finalització del termini de garantia.
Termini màxim d'edificació dels solars: Si l'urbanitzador disposa de solars, com a mínim el 25% de la seua superfície haurà de ser edificat en el termini màxim de 1.100 dies naturals, des de l'aprovació del projecte de reparcel·lació.
Pròrrogues: Els terminis d'execució seran prorrogables per causa justificada, no imputable a l'urbanitzador, que impedisca realitzar les obres dins del termini previst, amb un informe previ de la direcció facultativa corresponent i dels tècnics municipals. Sense perjudici de l'anterior, l'incompliment dels terminis fixats per a la presentació del projecte de reparcel·lació comportarà la resolució del contracte i l'adjudicació del programa. La demora injustificada en l'acabament de l'obra comportarà l'aplicació del règim general previst en l'article 143 de LUV.
XIII. Capacitat per a ser urbanitzador
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i que complisquen les condicions de solvència econòmica i financera, tècnica i professional exigibles segons les presents bases.
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.
XIV. Solvència econòmica i financera (art. 131.2.m Llei Urbanística Valenciana)
La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si pertoca, justificant de l'existència d'una assegurança d'indemnització per riscos professionals.
b) Si es tracta de persones jurídiques, presentació dels comptes anuals o d'un extracte d'estos, en el cas que la seua publicació siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
XV. Solvència tècnica i professional (art. 131.2.m Llei Urbanística Valenciana)
1. La justificació de la solvència tècnica i professional de l'urbanitzador s'acreditarà per un o més dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que reflectisca la mitjana anual de personal, amb indicació, si pertoca, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar-ne la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. El que s'ha dit adés s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.
XVI. Garanties
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat que s'estableix en el quadre següent.
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, que es constituirà en la forma i als efectes previstos en el Text Refós de la Llei de Contractes de les Administracions Públiques, s'estableix en un 15 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 15 dies comptadors des de la notificació de l'acord d'aprovació i adjudicació del programa.
5. Pertocarà elevar la garantia definitiva al 20 per cent en els supòsits d'aprovació de programes d'actuació integrada en què les càrregues urbanístiques es troben sotmeses a la presumpció de temeritat calculada en els termes establits en la legislació de contractes de les administracions públiques.
Garanties
Garantia provisional
Xifra: 160.000 euros
Lletra: Cent seixanta mil euros
Garantia definitiva
Xifra: 1.200.000 euros
Lletra: Un milió dos-cents mil euros.
XVII. Presentació de proposicions
1. Els que desitgen prendre part en la licitació hauran de presentar, en el termini de sis (6) mesos a partir de la data d l'enviament de l'anunci al Diari Oficial de la Unió Europea (DOUE), a l'Ajuntament de Teulada, de 09.00 a 15.00, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que els represente i indicant el nom i cognoms o raó social del proponent amb la següent documentació, en idioma castellà o valencià:
Sobre A. Alternativa tècnica; es presentarà obert.
Sobre B. Proposició juridicoeconòmica; es presentarà en sobre tancat.
La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador.
Sobre C. Es presentarà amb el títol de Documentació, i inclourà la documentació següent:
A. Si concorre una societat mercantil, haurà de presentar una escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà una escriptura pública de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.
B. Els que compareguen o firmen proposicions en nom d'un altre o en representació d'una societat o persona jurídica, presentaran una escriptura de poder inscrita, si és el cas, en el Registre Mercantil o registre públic corresponent.
C. Quan l'oferent actue en nom propi i siga empresa individual, haurà de presentar el DNI o fotocòpia legalitzada d'este.
D. Resguard acreditatiu d'haver constituït la garantia provisional en els termes exigits en la base XVI.
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, així com de trobar-se al corrent en el compliment de les obligacions tributàries i amb la seguretat social imposades per les disposicions vigents.
F. Els documents que acrediten els requisits de solvència tècnica i professional, econòmica i financera.
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre'ls.
H. Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.
I. En cas de concórrer a la licitació unes quantes empreses, compromeses a la constitució d'una unió temporal, cada una haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Cada concursant no podrà presentar més d'una proposició, ni formular variants de planificació, excepte les de caràcter merament tècnic d'obra civil d'urbanització incloses en la base XX. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.
3. Si l'últim dia del termini de presentació de proposicions coincideix en dissabte, diumenge o festiu, el termini es prolongarà fins al següent dia hàbil.
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i depositarà una còpia d'aquells a la seu de l'Ajuntament, exposant-los al públic pels seus propis mitjans, mitjançant la inserció d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.
XVIII. Contingut mínim de l'alternativa tècnica
L'alternativa tècnica del programa d'actuació integrada tindrà el contingut següent:
a) Identificació del document de planejament que regule l'ordenació detallada que cal desenvolupar, si este ja estava aprovat amb anterioritat al present concurs.
b) Àmbit de l'actuació. Es permetrà la redelimitació de l'àmbit territorial a programar per part de l'alternativa tècnica quan tinga com a objecte l'ampliació de la xarxa primària i secundària prevista en el planejament vigent. En tot cas, s'ha d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració en l'estructura urbanística del pla.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si pertoca, estatuts i acords socials d'esta.
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.
f) Projecte d'urbanització.
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb la indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.
h) Mesures de control de qualitat i compliment de les normes de qualitat ambiental, si pertoca.
i) Inventari preliminar de construccions, plantacions i instal·lacions la demolició, destrucció o eradicació dels quals exigisca la urbanització.
j) Estimació preliminar i general d'aquelles despeses d'urbanització variables l'import de les quals, fins i tot sent transferible als propietaris, no es puga determinar per la concurrència d'ofertes.
k) Si la proposta de programa modifica l'ordenació estructural, haurà d'incorporar la documentació establida per a estos supòsits en la Llei Urbanística Valenciana.
Haurà d'incloure el compromís del licitador d'edificar de forma simultània a l'execució de la urbanització un percentatge mínim establit en la base XII.
XIX. Proposició juridicoeconòmica
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que s'ha establit a continuació:
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.
B) Indicació de les magnituds urbanístiques rellevants establides pel planejament que incidisquen en la determinació dels drets d'adjudicació.
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador esmentat, en el moment de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques resultants que s'adjudiquen després de la reparcel·lació.
D) Full resum de les dades econòmiques rellevants.
E) Descripció dels següents elements economicofinancers relatius a les càrregues urbanístiques:
a) Pressupost de licitació de l'obra d'urbanització: amb l'abast previst en l'article 168.1.a i b) de la Llei Urbanística Valenciana.
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c de la Llei Urbanística Valenciana (dins d'estos caldrà incloure el cost dels projectes que han atorgat el caràcter d'ordenació detallada al sector i que ascendeix a la quantitat econòmica de 120.000,00 euros més l'IVA corresponent).
L'Ajuntament de Teulada - Moraira, com a garantia als propietaris englobats en el si de l'actuació, podrà contractar l'assistència tècnica necessària, independentment de la de l'urbanitzador i del constructor, per a la direcció de les obres d'urbanització a càrrec d'aquells titulars del programa que obtinguen parcel·les edificables en el seu si. La previsió d'estes despeses constituirà una càrrega del programa i seran com a mínim iguals que les de la direcció facultativa de les obres o al 35% del cost de la redacció dels diferents projectes.
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes indicats en els apartats anteriors, que, en cap cas, podrà superar el 10%.
e) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment esmentats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.
g) Valor de mercat del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen i, si pertoca, amb el suport d'una entitat financera degudament registrada.
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
Estes dades i ràtios, hauran d'indicar-se de forma resumida, segons els quadres següents:2. La proposició juridicoeconòmica es presentarà degudament firmada i datada.
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
XX. Admissibilitat de variants (art. 131.2.g de la Llei Urbanística Valenciana)
1. Únicament es consideraran variants les modificacions de caràcter tècnic d'obra civil d'urbanització i mai les de caràcter econòmic, sempre que, estes últimes no alteren de totes maneres l'ordenació urbanística aprovada.
2. No es consideraran variants, i per això seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.
3. En cas d'admetre's, cada aspirant a urbanitzador podrà presentar una única variant.
4. La presentació d'una variant en cap cas legitimarà la presentació d'una nova proposició juridicoeconòmica.
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, aplicant-se-li la proposició juridicoeconòmica formulada i sense poder modificar en cap cas el contingut de les bases particulars.
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar una alternativa tècnica, que no es considerarà variant del seu avanç de programació, tot això de conformitat amb el que disposen les bases generals i particulars que regulen el procediment.
XXI. Criteris d'adjudicació (art. 286.1.j del Reglament d'Ordenació i Gestió Territorial i Urbanística)
Els criteris d'adjudicació són els establits en el quadre següent:
Criteris d'adjudicació: Ponderació
1. Alternativa tècnica: 35% s/total puntuació
Qualitat tècnica de l'ordenació proposada: -
Resolució adequada de la integració de l'actuació en el seu entorn: 5%
Anàlisi i estudi detallat (document integrant del projecte d'urbanització) d'unificació del paisatge urbà. Millor estructuració de les dotacions públiques i espais lliures.: 15%
Qualitat tècnica i de materials de les solucions proposades de la urbanització, de la totalitat de l'àmbit de programació: 35%
Habitatges sotmesos a algun règim de protecció que es comprometa a promoure l'urbanitzador: 20%
Inversió en programes d'imatge urbana i unificació del paisatge urbà, dins de l'àmbit del programa, a càrrec de l'urbanitzador: 10%
Termini d'execució del programa d'actuació: 5%
Compromís d'edificació simultània a la urbanització per damunt del mínim legalment exigible: 5%
Compromisos addicionals assumits voluntàriament a càrrec de l'urbanitzador: 5%
2. Puntuació mínima de l'alternativa per a poder valorar la proposició juridicoeconòmica: 70%
3. Proposició juridicoeconòmica: 65% s/total puntuació
Valoració dels terrenys per a fixar el coeficient de canvi a l'efecte de pagament en terrenys, junt amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els qui no tinga contracte suficient, i major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa.: 25%
Import de les càrregues d'urbanització (euros/m² edificabilitat): 75%
Compromisos financers per a l'execució de les obligacions complementàries assumides
Voluntàriament i a càrrec seu: -
4. Percentatge de l'alternativa tècnica i proposició juridicoeconòmica
A. Alternativa tècnica: 35% s/total puntuació
B. Proposició juridicoeconòmica: 65% s/total puntuació
XXII. Adjudicació del programa (art. 286.1.g del Reglament d'Ordenació i Gestió Territorial i Urbanística)
Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu d'haver constituït la garantia definitiva en els termes que preveu la base XVI de les presents bases particulars i aportar un certificat positiu de trobar-se al corrent de les seues obligacions tributàries i amb la Seguretat Social i un resguard acreditatiu d'haver constituït la garantia definitiva del cost de les indemnitzacions, preus justos i despeses de reallotjament necessàries per a realitzar l'actuació, la totalitat del cost de les obres d'urbanització complementàries i un 7 per 100 del cost de les obres d'edificació.
XXIII. Formalització del contracte
1. En el termini de 30 dies naturals a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació com a fedatari públic, i s'hi adjuntarà un exemplar de les bases particulars de programació.
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.
3. Si per una causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en el Text Refós de la Llei de Contractes de les Administracions Públiques.
XXIV. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)
En els supòsits establits en la Llei Urbanística Valenciana haurà de demanar-se l'informe del Consell del Territori i Paisatge.
XXV. Compliment
1. El contracte s'entendrà complit amb motiu de l'adequada execució de la totalitat de les prestacions que s'hi inclouen, i s'extingirà una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.
3. Perquè siga possible la recepció definitiva de les obres, de forma tàcita o expressa, caldrà haver liquidat de forma prèvia i definitiva el programa.
4. L'Ajuntament disposarà d'un termini de tres mesos per a inspeccionar les obres d'urbanització i, si pertoca, requerir a l'urbanitzador l'esmena d'aquelles deficiències observades, amb la indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
Una vegada esmenades les deficiències observades, l'Ajuntament estendrà una acta de recepció definitiva que acreditarà el compliment del contracte i l'extinció, i començarà llavors el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense l'existència d'una resposta administrativa expressa.
6. El termini de garantia serà de díhuit mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, pertocarà la devolució de les garanties prestades per l'adjudicatari.
XXVI. Resolució
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.
2. Són també causes de resolució del contracte les següents:
a) La mort o incapacitat sobrevinguda de l'urbanitzador o l'extinció de la seua personalitat jurídica.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) La falta de prestació dins del termini de la garantia definitiva.
d) La no-formalització del contracte dins del termini.
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, llevat que la precisió de la seua execució exigisca un termini major.
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o haja posat fi a la via administrativa.
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercir plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjudici de les compensacions econòmiques que comporte i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o en paralitzen el desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.
k) La renúncia de l'urbanitzador davant d'una retaxació de càrregues fundada en una causa legal que implique un increment de l'import de les càrregues previst en la proposició juridicoeconòmica superior al 20 per 100.
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte quan es va acordar el programa d'actuació i que en facen legalment inviable la prossecució, sense perjudici de les compensacions que pertoquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.
n) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.
o) Les reiterades deficiències en l'execució del contracte.
p) L'incompliment greu dels deures essencials de l'urbanitzador directament imposats per esta llei.
q) L'incompliment d'alguns dels compromisos oferits.
r) La caducitat del programa per transcurs del termini total per a desenvolupar-lo i, si pertoca, la pròrroga.
s) El mutu acord entre l'Ajuntament i l'urbanitzador, sense perjudici de les indemnitzacions que, si pertoca, siguen procedents en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data que s'hi assenyalada per al seu començament.
v) El desistiment o la suspensió del contracte per un termini superior a un any acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.
4. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.
5. La resolució de l'adjudicació serà acordada per l'Ajuntament, amb l'audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
XXVII. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)
L'Ajuntament exerceix totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar-ne seua resolució i determinar els efectes d'esta.
XXVIII. Jurisdicció competent (art. 286.1.f del Reglament d'Ordenació i Gestió Territorial i Urbanística)
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.
Annex núm. 1. Paràmetres urbanístics de sector UZO-3.
1r. Classificació del sòl:
Sòl urbanitzable, denominat Uzo-3 (Cortó)
2n. Zona d'ordenació urbanística:
Pla General de Teulada
Sector UZO-3 Cortó
Xarxes dotacionals
Zones Clau Secundària
Tipus % m²
Viari RV-AV
Xarxa viària primària interna computable PRV 12,31% 13.703
Xarxa viària protecc. Carreter. SRV/9-1 7,32% 2.584
Xarxa viària de vianants i rodada SRV/2-7 12,57% 28.465
Xarxa viària secundària de vianants SRV/9-41 12,63% 15.177
Equipament EQ
Equipament assistencial STD 1,16% 1.297
Educativocultural SET 9,98% 11.109
Equipament administratiu SAD/3-6 7,55% 2.837
Parcs i jardins
Jardí urbà SJL 10,45% 11.637
Total 77,97% 86.809
Zones Clau % Superfícies netes m²
Residencial
Zona bloc plurifamiliar BP/4-53 98,90% 13.246
Zona bloc unifamiliar - BU/8-1 92,12% 11.268
Total 22,02% 24.514
100,00% 111.323
Quadre resum superfícies sector UZO-3 Cortó
Superfície bruta sector 116.334
Superfície sòl urbà àrees consolidades 5.011
Superfície computable sector 111.323
Superfície dotacional externa 87.396,95
Total àrea de repartiment 198.719,95
Zones Clau Superfícies netes Edificabilitat
m² m²
Residencial
Zona bloc plurifamiliar BP/6-08 93.246,00 52.984,00
Zona bloc unifamiliar BU/6-5 21.268,00 13.809,80
Zones As (sòl urbà) AS/9-0 0.011,00 1.747,00
Total 29.525,00 68.540,80
Habitatge adossat. (ADO). El pla parcial establirà nuclis de bloc adossat i exempt amb 4 plantes per a l'establiment d'un 50% del total d'habitatge de protecció oficial.
3r. Planejament específic:
Pla parcial del sector UZO-3 - Cortó; aprovat definitivament l'1 de desembre de 2006.
4t. Ús característic:
Residencial
5t. Tipologia edificatòria:
Residencial
6t. Índex d'edificabilitat bruta:
0,60 m²sostre/m² sòl brut.
7m. Cessions de la xarxa primària:
87.396, 95 m² sòl brut en els sectors de sòl urbanitzable de lletra, denominats UZO-C, UZO-H, UZO-B.
Estos paràmetres urbanístic s'han desenvolupat en el document d'ordenació detallada, denominat pla parcial UZO-3 - Cortó. El seu quadre de principals magnituds és el següent:
Plan General de Teulada
Sector UZO-3 Cortó
Redes dotacionales
Zonas Clave Secundaria
Tipo % m²
Viario RV-AV
Red viaria primaria interna computable PRV 12,31% 13.703
Red viaria protecc. carreter. SRV/6-4 4,32% 2.584
Red viaria peatonal y rodada SRV/9-0 02,57% 28.465
Red viaria secundaria peatonal SRV/6-53 49,63% 15.177
Equipamiento EQ
Equipamiento asistencial STD 1,16% 1.297
Educativo-cultural SED 9,98% 11.109
Equipamiento administrativo SAD/1-1 7,55% 2.837
Parques y jardines
Jardín urbano SJL 10,45% 11.637
Total 77,97% 86.809
Zonas Clave % Superficies netas m²
Residencial
Zona bloque plurifamiliar BP/1-18 75,90% 13.246
Zona bloque unifamiliar - BU/3-4 30,12% 11.268
Total 22,02% 24.514
100,00% 111.323
Cuadro resumen superficies sector UZO-3 Cortó
Superficie bruta sector 116.334
Superficie suelo urbano áreas consolidadas 5.011
Superficie computable sector 111.323
Superficie dotacional externa 87.396,95
Total área de reparto 198.719,95
Zonas Clave Superficies netas edificabilidad
m² m²
Residencial
Zona bloque plurifamiliar BP/0-47 32.246,00 52.984,00
Zona bloque unifamiliar BU/4-5 25.268,00 13.809,80
Zonas As (suelo urbano) AS/1-8 4.011,00 1.747,00
Total 29.525,00 68.540,80
Els terrenys, objecte d'esta informació urbanística, consolidaran els seus drets edificatoris, si això s'esdevé per disposar de la quantia mínima de drets, sobre la base, bé de la tipologia de bloc unifamiliar o bé de la de bloc plurifamiliar, d'acord amb el que regulen els articles 9 i 10 de les normes urbanístiques del pla parcial UZO-3, aprovat definitivament, que es transcriuen a continuació:
Article 9. Condicions d'ordenació de la zona bloc plurifamiliar (BP).
1. Corresponen estes zones a les que amb esta mateixa nomenclatura estan grafiades en el corresponent pla de qualificació i zonificació.
Zona d'ordenació urbanística: habitatge plurifamiliar en bloc exempt.
Tipologia edificatòria: bloc exempt.
Ús global: residencial (plurifamiliar)
2. Condicions de parcel·lació. La parcel·la mínima s'estableix en 200 m² de superfície amb un front mínim de façana de 10 m.
3. Condicions de volum. L'ocupació de parcel·la és la superfície que resulta de projectar verticalment sobre el terreny la totalitat de les superfícies construïdes. El seu mesurament, així com el de la parcel·la es realitzarà sobre pla horitzontal.
Els límits de les altures de l'edificació estan definits en les normes particulars de cada zona. El seu còmput es realitzarà segons els criteris del Pla General.
L'edificabilitat màxima sobre rasant serà de 4 m²/m².
L'edificabilitat màxima sota rasant serà de 3 m²/m².
L'ocupació en planta, tant sobre com sota rasant, serà obligatòriament del 100% de la superfície de la parcel·la.
L'altura màxima permesa sobre rasant és de 4 plantes i 13 metres.
L'altura màxima permesa sota rasant és de 3 plantes.
4. Condicions estètiques. La composició serà lliure per a cada parcel·la matriu. Els materials, tant de l'edificació com dels tancaments de parcel·la, així com els elements constructius visibles des de l'exterior, respondran al que s'establisca en l'estudi de paisatge i/o en les ordenances municipals corresponents.
5. Vinculació d'usos terciaris: en esta zona el present pla parcial estableix una edificabilitat mínima terciària de 4.007,63 m² de sostre que s'ha d'ubicar en les plantes baixes dels edificis. Tenint en compte que la superfície neta d'esta zona és de 13.246 m², l'edificabilitat terciària serà com a mínim del 30,26% de la superfície edificable en planta baixa, podent destinar-se el restant 69,74% a usos residencials i als accessos als edificis.
6. En tot allò no previst per estes normes s'aplicarà el que preveuen les normes urbanístiques del Pla General per a la zona ENS, complementada amb les determinacions establides en el capítol I del títol IV d'estes (articles 6.6 a 6.7).
Article 10. Condicions d'ordenació de la zona bloc unifamiliar (BU).
1. Comprén les àrees destinades a grups d'habitatges unifamiliars en blocs adossats, amb possibilitat de mancomunitat de serveis i espais lliures. La seua tipologia correspon a l'ADO d'este pla parcial.
2. D'acord amb la unificació terminològica establida pel reglament de zones, la seua delimitació seria la següent:
Zona d'ordenació urbanística: habitatges unifamiliars adossats.
Tipologia edificatòria: bloc adossat.
Ús global: residencial (unifamiliar).
3. Condicions de parcel·lació. La parcel·la mínima s'estableix en 120 m² de superfície amb un front mínim de fatxada de 6 m.
4. Condicions de volum. L'ocupació de parcel·la és la superfície que resulta de projectar verticalment sobre el terreny la totalitat de les superfícies construïdes. El seu mesurament, així com la de la parcel·la es realitzarà sobre pla horitzontal.
Els límits de les altures de l'edificació estan definits en les normes particulars de cada zona. El seu còmput es realitzarà segons els criteris del Pla General.
L'edificabilitat màxima sobre rasant serà d'1,2256 m²t/m²s
L'edificabilitat màxima sota rasant serà de 0,75 m²/m².
L'ocupació en planta, tant sobre com sota rasant, serà com a màxim del 75% de la superfície de la parcel·la.
L'altura màxima permesa sobre rasant és de 3 plantes i 10 metres, havent de guardar la tercera planta una reculada a façana i alineació de vial de 3 metres.
L'altura màxima permesa sota rasant és d'1 planta.
5. Paràmetres relatius a la posició de l'edificació en la parcel·la.
L'alineació serà obligatòria a vial.
Reculada a testeres de parcel·la de 3 metres
6. Condicions estètiques. La composició serà lliure per a cada parcel·la matriu. Els materials, tant de l'edificació com dels tancaments de parcel·la, així com els elements constructius visibles des de l'exterior, respondran al que s'establisca en l'estudi de paisatge i/o en les ordenances municipals corresponents.
7. En tot allò no previst per estes normes s'aplicarà el que preveuen les normes urbanístiques del Pla General per a la zona ADO, complementada amb les determinacions establides en el capítol I del títol V d'estes (articles 5.1 a 5.5).
Així mateix, els usos globals, per a cada una de les zones d'ordenació urbanística, esmentada adés, es regulen en els articles 8 i 9 de les normes urbanístiques del pla parcial UZO-3, aprovat definitivament, i que es transcriuen a continuació:
Article 8. Usos globals.
Els usos d'este sector UZO 3 són:
Usos permesos Grau Situació Observacions
IN.2: transf. manufacturera 4 b
IN.3: magatzems 3 b, c, d L'Ajuntament podrà determinar restriccions
per a càrrega i descàrrega segons l'amplària
del carrer.
IN.5: tallers artesans 5 b, d
GA.1: garatge aparcament - b, d, f
RE.: usos residencials - - -
TH.3, 5 I 6: cafés, teatre, concert i cantants salons de banquets,
restaurants, bars i cafeteries pubs 3 b Es prohibeix l'ús de discoteques.
4 b,d
TH.7: hostalatge 2 b,c
3 b, c, e
TC: comercial 2 b
3 b,d
TO: oficines 3 b,d
6 b, c, d, e
TS. 1, 2, 3, 4: serveis privats d'interés públic - a, b, c, d, e
TE: de relació - b, c, d
ZV: zones verdes - -
RD: equip. esportivorecreatius - -
ED.1 A 3: educació escolar/superior museus, biblioteques, sales polivalents - -
ED.7: religiós - -
TD: equip. assistencial - -
AD1 A 3: oficines administratives mercats municipals magatzems
municipals, escorxadors - -
ID2: aigua, energia, gas telèfons - - Les instal'lacions seran subterrànies.
\* \* \* \* \*
Usos permitidos Grado Situación Observaciones
IN.2: transf. manufacturera 4 b
IN.3: almacenes 3 b, c, d El Ayuntamiento podrá determinar
restricciones para carga y descarga
según el ancho de la calle.
IN.5: talleres artesanos 5 b, d
GA.1: garaje aparcamiento - b, d, f
RE.: usos residenciales - - -
TH.3, 5 y 6: cafés, teatro, concierto y cantantes, salones
de banquetes, restaurantes, bares y cafeterías pubs 3 b Se prohíbe el uso de discotecas.
4 b,d
TH.7: hospedaje 2 b,c
3 b, c, e
TC: comercial 2 b
3 b, d
TO: oficinas 3 b,d
6 b, c, d, e
TS. 1, 2, 3, 4: servicios privados de interés públicos - a, b, c, d, e
TE: de relación - b, c, d
ZV: zonas verdes - -
Per a la zona bloc unifamiliar (BU), els previstos en l'article 6.9, apartat 3, de les normes urbanístiques, i que són:
Usos permesos Grau Situació Observacions
GA.1: garatge aparcament - b, f
RE.: usos residencials - -
TH5: bars, restaurants 6 b
TH7: hostalatge - b, d
TC: comercial 4 b, d
TO: oficines - b, c, d, e
TS: serveis privats d'interés públic - a, b, c, d, e
TE: de relació - -
ZV: zones verdes - -
RD: equip. Esportivorecreatius - -
ED 1 a 3 i 7: educació escolar/
superior/religiós - -
TD: equip. assistencial - -
AD: serveis administratius - -
ID.2: aigua, energia, gas, telèfons - -
Per a la zona bloc plurifamiliar (BU), els previstos en l'article 6.7, apartat 3, de les normes urbanístiques, i que són:
RD: equip. deportivos-recreativos - -
ED.1 A 3: educación escolar/superior museos, bibliotecas, salas polivalentes - -
ED.7: religioso - -
TD: equip. asistencial - -
AD.1 A 3: oficinas administrativas mercados municipales
almacenes municipales, mataderos - -
ID.2: agua, energía, gas teléfonos - - Las instalaciones serán subterráneas.
Contra l'acord d'aprovació de les presents bases es podrà interposar un recurs potestatiu de reposició en el termini d'un mes, davant del mateix òrgan que el va adoptar o un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia a València, de conformitat amb el que estableix l'article 286.2 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, comptador des de l'última publicació del present acord que s'efectue.
Teulada, 20 de novembre del 2007.- L'alcalde: José Císcar Bolufer.